b'\n_START_ARTICLE_\nSvovelkjuke\n_START_PARAGRAPH_\nSvovelkjuke (Laetiporus sulphureus) er en soppart som livn\xc3\xa6rer seg av levende tr\xc3\xa6r. Vesentlig er det l\xc3\xb8vtr\xc3\xa6r som blir angrepet, og i s\xc3\xa6rlig grad eik._NEWLINE_Soppen angriper s\xc3\xa5r og skader i vertstreet og s\xc3\xb8ker inn til og etablerer seg i kjerneveden (kjerner\xc3\xa5te) der den utvikler myceler. Kjerneveden omgj\xc3\xb8res gradvis til et brunt pulver (brunr\xc3\xa5te) og stammen blir innhul \xe2\x80\x93 i mange tilfelle uten at det er synlige skader p\xc3\xa5 treet fra utsiden. _NEWLINE_Store eiketr\xc3\xa6r kan holde seg i live i mange hundre \xc3\xa5r etter at angrepet startet ved at det ytterste vedlaget er mer eller mindre uskadet.\n_START_SECTION_\nUtbredelse\n_START_PARAGRAPH_\nSvovelkjuke eller varianter av arten er utbredt over hele kloden, vesentligst i tempererte og varmere soner. I Nord-Amerika er soppen inndelt i fem underarter, og det antas at det er to ulike arter i Europa._NEWLINE_I Norge forekommer soppen spredt langs kysten til M\xc3\xb8re og Romsdal, men enkelteksemplarer er funnet nord til Saltdal.\n_START_SECTION_\nFruktlegemet\n_START_PARAGRAPH_\nFruktlegemet blir gjerne ikke etablert f\xc3\xb8r treet har f\xc3\xa5tt vesentlige skader. Det etableres gjerne i s\xc3\xa5r eller lys\xc3\xa5pninger i treet. Fruktlegemet er ett\xc3\xa5rig, og dannelsen starter fra mai og utover. Det unge fruktlegemet er fyldig, mykt og svovelgult. Det dannes etterhvert en flat horisontal skive med en diameter p\xc3\xa5 5\xe2\x80\x9325 cm. Oversiden er lett h\xc3\xa5ret med en orange farve med gul rand, mens undersiden (sporesiden) er por\xc3\xb8s og gul. Sporepulveret er hvitt. _NEWLINE_Fruktlegemene dannes gjerne i grupper vertikalt og en slik samling kan veie opp til 45 kg.\n_START_SECTION_\nBruk\n_START_PARAGRAPH_\nUnge fruktlegemer er myke og spiselige etter avkoking. En engelsk betegnelse p\xc3\xa5 soppen er \xc2\xabChicken of the woods\xc2\xbb, siden soppen sies \xc3\xa5 smake som kylling'